კრისტიან ბარნარდი

კრისტიან ნეტლინგ ბარნარდი (ინგლ. Christiaan Neethling Barnard; დ. 8 გერგობათუთა, 1922, ბოფორტ-უესტი, კაპიშ პროვინცია, ობჟათე აფრიკაშ რსხუ — ღ. 2 ეკენია, 2001, პაფოსი, კვიპროსი) — ობჟათე-აფრიკალი ექიმი, კარდიოქირურგი დო ტრანსპლანტოლოგი.

ბიოგრაფია
კრისტიან ნეტლინგ ბარნარდიქ დებადჷ 1922 წანაშ 8 გერგობათუთას, ნოღა ბოფორტ-უესტის, ობჟათე აფრიკას. გურაფულენდჷ კეიპტაუნიშ უნივერსიტეტის დო მინესოტაშ უნივერსიტეტის (ააშ). 1958 წანას დირთჷ ობჟათე აფრიკაშა დო ერჩის კეიპტაუნიშ გროოტ-შურიშ ჰოსპიტალიშ ექსპერიმენტალურ ქირურგიაშ დეპარტამენტიშ უნჩაშო. 1967 წანაშ 3 ქირსეთუთას, კრისტიან ბარნარდიქ აკეთჷ გურიშ ტრანსპლანტაციაშ მაართა ოპერაცია, დონორიშ დენიზ დარვალიშ გური გინუნერგჷ 54 წანერ ლუის ვოშკანსკის, ნამუქით ოპერაციაშ 18 დღაშ უკულ დოღურჷ. გურიშ ტრანსპლანტაციაშ მაჟია ოპერაცია ბარნარდიქ აკეთჷ 1968 წანაშ დაჭყაფუს. პაციენტი რდჷ 59 წანერ ობჟათე აფრიკალი დანტისტი ფილიპ ბლაიბერგი. ბლაიბერგიქ გინასქიდჷ ოპერაციას დო ოპერაციაშ უკულ ცხოვრენდჷ 19 თუთას დო 15 დღას. გურიშ ტრანსპლანტაციაშ უკულ პაციენტეფ უმოსო ღურუდჷ. ახალ იმუნოსურპრესორიშ ციკლოსპორინიშ მეღებაშ უკულ, ოპერაციაშ შედეგეფქ ხოლო გეუჯგუშუ.
კრისტიან ბარნარდი ოპერაციეფს და ტრანსპლანტაციეფს ორთუდჷ 1983 წანაშა. ბარნარდის ხელეფს ქაღოლჷ რეუმატოიდულ ართრიტიქ დო სამედიცინო პრაქტიკაქ ხოლო მიოტებელქაუ. ქირურგიულ კარიერაშ თებაშ უკულ კრისტიან ბარნარდიქ ავსტრიას დარსხუ კრისტიან ბარნარდიშ ასოციაცია, ნამუთ ოხვარუდჷ ბაღანეფს დო აფინანსენდჷ. ბარნარდიქ ღურუ 2001 წანაშ 2 ეკენიას, კვიპროსიშ ნოღა პაფოსის.

წინგეფი
კრისტიან ბარნარდი შხვადოშხვა წინგეფიშ ავტორი რე. გიშაშქჷ ჟირ ავტობიოგრაფიულ წინგი. მაართა ავტობიოგრაფიაქ One Life გიშართჷ 1969 წანას. მაჟია ავტობიოგრაფიაქ The Second Life გიშართჷჷ  1993 წანას. შხვა ომენცარე დო სამედიცინო წინგეფი რე: 
The Donor
Your Healthy Heart
In The Night Season
The Best Medicine
Arthritis Handbook: How to Live With Arthritis
Good Life Good Death: A Doctor's Case for Euthanasia and Suicide
South Africa: Sharp Dissection
50 Ways to a Healthy Heart
Body Machine

ლიტერატურა
Cooper, David (2017). Christiaan Barnard – The surgeon who dared: The story of the first human-to-human heart transplant. Fonthill Media.

რესურსეფი ინტერნეტის

 Christiaan Barnard: his first transplants and their impact on concepts of death 
 To Transplant and Beyond : First Human Heart Transplant
 In Memoriam : Christiaan Neethling Barnard
 40th anniversary of first human heart transplant
 Official Heart Transplant Museum – Heart Of Cape Town

კატეგორია:ობჟათე აფრიკალეფი
კატეგორია:ობჟათე აფრიკალი ექიმეფი
კატეგორია:კარდიოქირურგეფი
კატეგორია:ობჟათე აფრიკალი კარდიოქირურგეფი
კატეგორია:დუნაბადი 1922
კატეგორია:ნაღურა 2001